stanford-oval/wikipedia huggingface dataset:
באצ'קה פאלאנקה
הקהילה היהודית

באזור התקיימה קהילה יהודית רומניוטית בתקופת האימפריה הרומית. סמוך לעיירה צֶ'לָארֶבוֹ השוכנת בשטחי הרשות המקומית באצ'קה פאלאנקה, בשטחי אתר קבורה אווארי מהמאה ה-8, נתגלו ב-1966 ממצאים מהתקופה הרומית ובהם חרסים שעליהם מוטבעת מנורת שבעת הקנים. הממצאים תוארכו למאה ה-3.
בשלהי המאה ה-18, התיישבו יהודים בעיירה וייסדו קהילה.
ב-1806 הוחל בבנייתו של בית הכנסת בעיירה אשר היה בן שני מפלסים, והוא נחנך ב-1807. ב-1835 הוקם בית ספר יסודי יהודי במקום והוא פעל עד 1900. עוד נחנך בעיירה בית עלמין לקהילה, נבנו: מקווה טהרה, אטליז כשר ובית משרדי הקהילה. ב-1880 התגוררו בבאצ'קה פאלאנקה 493 יהודים שהיוו 4.6 אחוזים מכלל האוכלוסייה. בני הקהילה עסקו ברובם במסחר זעיר ורוכלות.
לקהילה זו השתייכו בנוסף יהודי הכפרים טוֹבָרִישֶבוֹ (אנ') וסִילְבָּאש(אנ'). קהילות נוסדה שם במחצית השנייה של המאה ה-19. ב-1900 הוקמו בתי כנסת בשני הכפרים. הקהילות חרבו בשואה. ב-1948 נהרסו מבני בית הכנסת על ידי השלטונות. גם יהודי הכפר פִּיבְנִיצָה(אנ') השתייכו לקהילת באצ'קה פאלאנקה. קהילה נוסדה בשלהי המאה ה-19, ב-1900 נחנך בית כנסת. הקהילה חרבה בשואה. ב-1944 הרסו ההונגרים את בית הכנסת.
לאחר מלחמת העולם הראשונה חלה ירידה הדרגתית במספר בני הקהילה. בפרוץ מלחמת העולם השנייה מנתה הקהילה 279 נפשות רובם השתייכו לזרם הנאולוגי וכ-50 היו אורתודוקסים. באפריל 1941 פלשה גרמניה הנאצית ליוגוסלביה והכניעה אותה תוך ימים אחדים. אזור באצ'קה פאלאנקה הועבר לחזקת הונגריה. במרץ 1944, לאחר פלישת הגרמנים להונגריה הוחל בהשמדה שיטתית של יהדות הונגריה. במאי הובלו מרבית בני הקהילה למחנה ההשמדה אושוויץ ושם נרצחו.
37 מבני הקהילה ניצלו ממחנות ההשמדה וב-1948 עלו כולם לישראל. ב-1955 הוקם בתוך בית העלמין היהודי, גלעד לזכר יהודי העיר שנרצחו במהלך השואה. ב-1956 נהרס מבנה בית הכנסת. במקום בו שכן מבנה בית הכנסת, הוקם ב-2007 שלט הנצחה לקהילה שחרבה. בית העלמין במקום עדיין מתוחזק ומצויות בו כ-500 מצבות.
ערים תאומות

אוקראינה קאלוש, אוקראינה
רוסיה אוטרדני, רוסיה
לקריאה נוספת

בפנקס הקהילות יוגוסלביה, עמוד 36-37
פאלאנקא, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 319. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)
הערות שוליים

↑  , מפקד האוכלוסין בסרביה (2011), באתר הלשכה המרכזית לסטטיסטיקה בסרביה, אוחזר ב-1 בפברואר 2015 (בסרבית).
↑  ההיסטוריה של באצ'קה פאלאנקה, באתר הרשות המקומית באצ'קה פאלאנקה, אוחזר ב-3 בפברואר 2015 (בסרבית).
1 2  הקהילה היהודית בבאצ'קה פאלאנקה, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמודים 37-36.
↑  צילום בית הכנסת בבאצ'קה פאלאנקה, באתר המרכז לאמנות יהודית.
1 2 3  אתרי מורשת בוויבודינה, באתר jewish-heritage-europe.eu, אוחזר ב-3 בפברואר 2015 (באנגלית).
↑  שמואל ספקטור, ג'פרי ויגודר, Encyclopedia of Jewish Life Before and During the Holocaust: A-J, הוצאת אוניברסיטת ניו יורק, 2001, עמוד 68, אוחזר ב-3 בפברואר 2015 (באנגלית).
↑  הקהילה היהודית בבאצקה טופולה ומחנה הריכוז באצ'קה טופולה, בתוך: צבי לוקר (עורך), פנקס הקהילות - יוגוסלאוויה, עמודים 35–36, 312.
↑  צילום בית העלמין בבאצ'קה פאלאנקה (2002), באתר "המרכז לאמנות יהודית".
| --- | --- |
בקרת זהויות :  NLI: 987007560037105171  GND: 4207601-8  LCCN: n85316266  NKC: ge1108743  SUDOC: 184388902  VIAF: 125563914   WorldCat (עם VIAF): 125563914
אנתוני ג'וליוס

| --- | --- |
אין תמונה חופשית
 לידה:  16 ביולי 1956 (בן 68) לונדון, הממלכה המאוחדת 
 מדינה:  הממלכה המאוחדת 
 השכלה:  יוניברסיטי קולג' לונדון  ג'יזס קולג', קיימברידג' 
 
אנתוני רוברט ג'וליוס (באנגלית: Anthony Julius;‏ נולד ב־16 ביולי 1956) הוא עורך דין ואקדמאי בריטי, הידוע בין היתר כעורך הדין של דיאנה, הנסיכה מוויילס, ודברה ליפשטדט. הוא סגן יו"ר משרד עורכי הדין בלונדון מישקון דה רייה.
ג'וליוס הוא יו"ר אוקסרה.
ביוגרפיה

ג'וליוס הוא בנו של קמעונאי בגדי גברים בלונדון, שמת בגיל צעיר מגידול במוח. ג'וליוס התחנך בבית הספר City of London. הוא למד ספרות אנגלית במכללת ג'יזס קולג' בקיימברידג', וסיים את לימודי התואר הראשון בשנת 1977.
באמצע שנות התשעים סיים דוקטורט בספרות אנגלית ביוניברסיטי קולג' בלונדון בהדרכת הסופר והאקדמאי דן ג'ייקובסון.
הוא הצטרף למשרד עורכי הדין בבלומסברי, מישקון דה רייה בשנת 1979, והיה לשותף משנת משרד ב-1984. הוא משמש כסגן יו"ר החברה.
ג'וליוס הוא ליטיגטור מסחרי. הוא מומחה בתחומי לשון הרע, סכסוכי סחר בינלאומי ודיני תקשורת.
הוא נבחר על ידי דיאנה, הנסיכה מוויילס, כנציגה המשפטי כאשר התגרשה מצ'ארלס, נסיך ויילס, בשנת 1996. הוא היה סגן נשיא קרן הזיכרון לדיאנה, הנסיכה מוויילס, עד שהקרן נסגרה ב-2012. הוא היה ממייסדי קרן הצדקה והיו"ר הראשון שלה.
הוא ייצג את דברה ליפשטדט, והגן עליה בהצלחה במשפט דיבה, שתבע אותה מכחיש השואה דייוויד אירווינג. ליפשטדט והמו"לים שלה זוכו  באפריל 2000. סרט עלילתי על האירוע, הכחשה, עם אנדרו סקוט המגלם את ג'וליוס, יצא לאקרנים בשנת 2016.
ג'וליוס הוא יועץ משפטי של הקרן למורשת יהודית.
הוא כתב מספר ספרים בנושאים שונים. הוא כתב את ספרו החמישי בנושא צנזורה על האמנויות בדמוקרטיות ליברליות.
ג'וליוס הוא עורך יועץ בכתב העת לאקטואליה "פאתום". בין השנים 2011 ל-2014 הוא היה יו"ר הוועד המנהל של ג'ואיש כרוניקל.
בין השנים 1996–1998 היה מרצה במשרה חלקית בפקולטה למשפטים ביוניברסיטי קולג' לונדון.
הוא משמש כנאמן ב-PEN האנגלית, אגודת הסופרים העולמית. ג'וליוס הוא גם יו"ר הנאמנים של קרן נאמנות הפנומן. בין השנים 2007–2013 מילא תפקיד פעיל בקמפיין נגד החרם האקדמי על האוניברסיטאות בישראל. במאמר שפרסם גרדיאן יחד עם ההיסטוריון סיימון שאמה, כתב ג'וליוס "זו לא קריאת החרם הראשונה המופנית כלפי יהודים. ב־1 באפריל 1933, שבוע לאחר עלייתו לשלטון, הורה היטלר להחרים חנויות יהודיות, בנקים, משרדים ובתי כלבו."
פעילויות אחרות של ג'וליוס בהקשר זה כללו את ייצוגו של רוני פרייזר בתביעה נגד איחוד האוניברסיטאות והמכללות (UCU). פרייזר, שהיה חבר באיגוד, התלונן שהארגון יצר סביבה "מאיימת", "עוינת" הפוגעת בזהותו היהודית. לאחר דיון בן 20 יום דחה בית הדין את תביעתו, תוך שהוא נוזף בחומרה בג'וליוס על "שימוש לרעה בהליך המשפטי".
חיים פרטיים

הוא התחתן עם ג'ודית ברני בשנת 1979; לבני הזוג נולדו ארבעה ילדים, אך מאוחר יותר התגרשו. בשנת 1999 התחתן עם דינה רבינוביץ' ונולד להם ילד אחד. אשתו נפטרה בשנת 2007 מסרטן השד. בשנת 2009 הוא התחתן עם קטרינה לסטר, והוא אב חורג לשני ילדיה. נולד להם בן יחד בשנת 2011.
הערות שוליים

↑  "Oxera appoints Anthony Julius to Chair its Governing Board as it converts to LLP status". Oxera (באנגלית אמריקאית). נבדק ב-2018-03-02.
↑  "Foundation for Jewish Heritage". www.foundationforjewishheritage.com. אורכב מ-המקור ב-2018-03-03. נבדק ב-2018-03-02.
↑  "Board of Trustees – English PEN". English PEN (באנגלית אמריקאית). נבדק ב-2018-03-02.
| --- | --- |
בקרת זהויות :  NLI: 987007342107205171  BnF: cb136160724 (data)  GND: 1057590053  ISNI: 0000 0003 5582 507X  LCCN: n94106592  NKC: jo2010582391  NLK: KAC2018O7902  NTA: 145598616  SUDOC: 056570120  VIAF: 37091918   WorldCat (עם VIAF): 37091918
אקדמיה יבנאית חדשה

הרב ד"ר יעקב יצחק נימירובר
אקדמיה יבנאית חדשה (או אקדמיית יבנה מודרנית; בגרמנית: Moderne Jabnehakademie, ברומנית: O Academie Iabneiană modernă) הייתה תוכנית להקמת אקדמיה בארץ ישראל, שתהווה מרכז רוחני של העם היהודי ויכהנו בה כל ענקי הרוח של העם היהודי, בלי קשר להשקפותיהם הדתיות, הלאומיות או החברתיות. השם מהווה התייחסות ל"כרם יבנה" שפעל לאחר חורבן בית שני. את התוכנית הגה ופרסם, בתחילת המאה ה-20, הרב ד"ר יעקב יצחק נימירובר, מי שכיהן (לאחר הפרסום) כרב הראשי הראשון של יהדות רומניה.
נימירובר פרסם תחילה את רעיונו במאמר שפורסם בגרמנית בכתב עת רומני בשנת 1902, ולא זכה להדים. הוא הגיש את עבודתו לעיונם של מורו, פרופ' מוריץ לצרוס, ולמקס נורדאו וה"מ כהן,[דרושה הבהרה] והם הגיבו בסקפטיות מסוימת. הרב מקס אלברט קלאוזנר העביר ביקורת מעט אירונית. למרות התגובות הלא מעודדות, נימירובר חשב שתוכניתו בת הגשמה וב-1906 פרסם, ברומנית, תוכנית מפורטת ומורחבת.
ב-1909 פורסמה תוכניתו כספר בגרמנית, בווינה, בשתי מהדורות. ב-1913 פורסם הספר גם בעברית, בבוטושאן, בשם אקדמיה יבנאית חדשה.
נימירובר היה מודע לפיצול ההולך וגובר בקרב בני העם היהודי, לכן קיווה שהאקדמיה המוצעת על ידו תהווה גורם מלכד שיתעלה מעל לגורמים המפרידים. הוא סבר שניו יורק, שהייתה המרכז היהודי הגדול ביותר; ברלין, המקום שבו התפתחה היהדות המודרנית; ופריז, שבה משכן כל ישראל חברים, יאלצו לוותר לירושלים על הכבוד לארח את האקדמיה החדשה.
מהותה של האקדמיה המוצעת

נימירובר קבע שלאקדמיה היבנאית המתוכננת צריכות להיות מטרות דתיות, לאומיות, רוחניות, מדעיות, ספרותיות ואמנותיות. תחילה הוא קבע מה האקדמיה לא צריכה להיות: היא לא תהיה סינוד דתי, כדי לא לפגוע בחופש המצפון ובזכויות המיעוטים, וכדי שעצמאות הביקורת תהיה מקודשת.
הפיצול הדתי בקרב היהודים

לדברי נימירובר, העם היהודי בזמנו התפלג מבחינה דתית לקבוצות הבאות:
אורתודוקסים ישנים, המתחלקים לאשכנזים ולספרדים.
חסידים, המתחלקים לקבוצות שונות.
הנאו-אורתודוקסיה בהנהגתם של שמשון רפאל הירש מפרנקפורט ועזריאל הילדסהיימר מברלין.
הקונסרבטיבים החיים והמלמדים לפי התאוריה ההיסטורית של הרב זכריה פרנקל מברסלאו.
הליברלים והנאולוגים בהונגריה.
קונסרבטיבים ומתקדמים (פרוגרסיסטים) חופשיים, בעיקר במזרח.
הרדיקלים, הקהילה הרפורמית של שמואל הולדהיים בברלין וארגונים שונים בארצות הברית.
הדתיים החופשיים שלא משתייכים לזרם ומקיימים הומניזם אתי תחת הנהגתו של פליקס אדלר בארצות הברית.
לקריאה נוספת

Iacob Iţhac Niemirower, Iudaismul: studii, eseuri, omiletică şi retorică (studiu introductiv de Lucian Zeev Herşcovici; selectarea textelor, note, glosar şi indici de Lya Benjamin şi Mihaela Rotaru), Bucharest: Hasefer, 2005. (ברומנית)
הערות שוליים

↑  Eine Jabnehistische Akademie, מאמר פרי עטו מ-1914. שם למטה.
↑  ראו: Iacob Iţhac Niemirower, Iudaismul: studii, eseuri, omiletică şi retorică (studiu introductiv de Lucian Zeev Herşcovici; selectarea textelor, note, glosar şi indici de Lya Benjamin şi Mihaela Rotaru), Bucharest: Hasefer, 2005. (ברומנית)
↑  WorldCat
↑  Iacob Iţhac Niemirower, Iudaismul: studii, eseuri, omiletică şi retorică (studiu introductiv de Lucian Zeev Herşcovici; selectarea textelor, note, glosar şi indici de Lya Benjamin şi Mihaela Rotaru), Bucharest: Hasefer, 2005, p. 285. (ברומנית)
↑  Iacob Iţhac Niemirower, Iudaismul: studii, eseuri, omiletică şi retorică (studiu introductiv de Lucian Zeev Herşcovici; selectarea textelor, note, glosar şi indici de Lya Benjamin şi Mihaela Rotaru), Bucharest: Hasefer, 2005, p. 279. (ברומנית)
אריאנה (עיר)

| --- | --- |

 מדינה:  תוניסיה תוניסיה
 מחוז:  מחוז אריאנה
 שטח:  180 קמ"ר
 גובה:  38 מטרים
 אוכלוסייה:  ‏
  ‑ בעיר:  114,486
 קואורדינטות:  36°51′45″N 10°11′44″E﻿ / ﻿36.8625°N 10.195555555556°E﻿ / 36.8625; 10.195555555556 
 http://www.commune-ariana.gov.tn/
  מפת מיקום  מפה מפורטת   (למפת תוניסיה מוגדלת) תוניס ג'רבה קירואן ביזרטה ספקס סוסה קרתגו גאפסה לוב אלג'יריה הים התיכוןאריאנה(למפת תוניסיה רגילה) תוניס ג'רבה קירואן ביזרטה ספקס סוסה קרתגו גאפסה לוב אלג'יריה הים התיכוןאריאנה  he tabBackground:;tabBorder:#aaa;defaultTab:0;
 
אריאנה (בערבית: أريانة) היא עיר חוף בצפון-מזרח תוניסיה, והתשיעית בגודלה במדינה (עם כ-114,000 תושבים נכון לשנת 2014).
הענף הכלכלי המשמעותי ביותר באריאנה הוא החקלאות, בדגש על ייצור פרחים (בעיקר ורדים).
היסטוריה

יש טענות שמקורות שם העיר  הם פרה-איסלאמיים וקשורים לאמונות האריאניות של תושבי האזור בעבר.
במהלך המאה ה-13 התיישבו בעיר יהודים ספרדים ואנדלוסים מוסלמים, שביקשו מקלט באיפריקיה.
אריאנה הפינגטון

| --- | --- |

אריאנה הפינגטון, 2011
 לידה:  15 ביולי 1950 (בת 74) אתונה, ממלכת יוון 
 שם לידה:  Αριάδνη-Άννα Στασινοπούλου 
 מדינה:  ארצות הברית, יוון 
 אירועים משמעותיים:  התאזרחות (1990) לידה גירושים (1997) נישואים 2003 California gubernatorial recall election 
 מקום לימודים:  גירטון קולג', אוניברסיטת קיימברידג' 
 שפות היצירה:  אנגלית, יוונית 
 יצירות בולטות:  המופע של קליבלנד, הפינגטון פוסט 
 בן או בת זוג:  מייקל האפינגטון (1986–1997)   ברנרד לוין 
 פרסים והוקרה:  פרס המהגרים הגדול (2007) 
 ariannahuffington.com
 
אריאנה הפינגטון (באנגלית: Arianna Huffington, נולדה כאריאנה סטסינופולוס: Arianna Stassinopoulos; ביוונית: Αριάννα Στασινοπούλου; נולדה ב-15 ביולי 1950) היא סופרת ובעלת טור יוונייה-אמריקאית. היא ידועה במיוחד בשל היותה מייסדת-שותפה של אתר החדשות והבלוגים הפופולרי "הפינגטון פוסט", בשנת 2005, יחד עם ג'ונה פרטי ואנדרו ברייטברט.
היא הייתה נשואה לחבר הקונגרס הרפובליקני מייקל הפינגטון, ואימצה דעות פוליטיות ליברליות יותר בשלהי שנות התשעים.
ב-2003 היא רצה כמתמודדת עצמאית לתפקיד מושלת קליפורניה.
ב-2009 דורגה הפינגטון במקום ה-12 ברשימת הנשים המשפיעות ביותר בתעשיית התקשורת שפרסם לראשונה המגזין "פורבס".
היא גם העפילה למקום ה-42 ברשימת מאה אנשי התקשורת המובילים של "הגארדיאן".
ב-7 בפברואר 2011 הכריזה חברת אמריקה און ליין (AOL) על רכישת האתר הפינגטון פוסט תמורת סכום של 315 מיליון דולר ועל הפיכתה של הפינגטון לנשיאת ועורכת בפועל של קבוצת התקשורת הפינגטון פוסט (The Huffington Post Media Group) שכוללת את Engadget, ‏TechCrunch ‏, Moviefone, ‏MapQuest, ‏Black Voices, ‏PopEater.com ‏, AOL Music‏, AOL Latino‏, AutoBlog‏, Patch Media ו-StyleList.‏
הערות שוליים

↑  כריס סטנפורד, "עשר שאלות לאריאנה הפינגטון", טיים מגזין, 3 ביולי 2008. (באנגלית)
↑  ג'ק שונפילד, "הפינגטון פוסט: מבלוג של מיליונרים לעיתון ליברלי מוביל", הגארדיאן, 25 באוגוסט 2008. (באנגלית)
↑  קירי בלייקלי, "בתמונות: הנשים המשפיעות ביותר בעולם התקשורת; מספר 12: אריאנה הפינגטון, פורבס, 14 ביולי 2009. (באנגלית)
↑  "מאה אנשי התקשורת המובילים; מקום 42: אריאנה הפינגטון", הגארדיאן, 13 ביולי 2009. (באנגלית)
↑  "אמריקה און ליין מסכימה לרכוש את הפינגטון פוסט", הפינגטון פוסט, 7 בפברואר 2011. (באנגלית)
| --- | --- |
בקרת זהויות :  NLI: 987007526366205171  PLWABN: 9810697388305606  BIBSYS: 90116237  BNE: XX1099464  BnF: cb119254446 (data)  CANTIC: a11632288  CiNii: DA05383086  GND: 128371161  ISNI: 0000 0001 2032 7885  LCCN: n50053718  LNB: 000005427  NDL: 00468643  NKC: jcu2012685724  NLA: 35520800  NLG: 314422  NLK: KAC200507982  NTA: 068357125  RERO: 02-A023380370  SELIBR: 325033  SNAC: w6jr3261  SUDOC: 027147517  Trove: 982842  VIAF: 110859914   WorldCat (עם VIAF): 110859914
אנתוני גונזלס

אנתוני א. גונזלס (באנגלית: Anthony E. Gonzalez; נולד ב-18 בספטמבר 1984) הוא פוליטיקאי אמריקאי ושחקן עבר בענף הפוטבול, שכיהן כחבר בית הנבחרים של ארצות הברית מטעם מחוז הקונגרס ה-16 של מדינת אוהיו בשנים 2023-2019. טרם היבחרו אל בית הנבחרים בבחירות 2018, היה חבר בקבוצת הפוטבול אינדיאנפוליס קולטס ואף שיחק מטעמה בדראפט ה-NFL ב-2007. בינואר 2021 נמנה גונזלס בין עשרת הרפובליקנים שהצביעו בעד הדחתו השנייה של דונלד טראמפ.
מחוז הבחירה שלו מצוי בצפון-מזרח אוהיו, מכסה את כל מחוז וויין ועם זרועות המשתרעות צפונה לתוך הפרברים של קליבלנד, ומזרחה לתוך מחוז אקרון רבתי ומחוז סטארק. בחלוקה מחדש לאחר מפקד האוכלוסין של 2020, אוהיו איבדה מושב בבית הנבחרים, ולכן מחוז בחירה זה בוטל כאשר גבולות מחוז קונגרס חדשים נכנסו לתוקף ב-3 בינואר 2023.
ביוגרפיה

גונזלס נולד בספטמבר 1984 בקליבלנד שבאוהיו. אביו היגר לארצות הברית מקובה לאחר המהפכה הקובנית, בה השתלט פידל קסטרו על המדינה. בהווה אביו הוא נשיא "Ferragon Corporation", חברה לייצור פלדה. אמו היא בתו של יוצא מלחמת העולם השנייה. גונזלס למד בבית הספר היסודי סנט ג'וזף השוכן ביישוב אייבון לייק הסמוך לימת אירי. אחר כך למד בתיכון סנט איגנשיוס שבקליבלנד, שם התלבט בפוטבול. בפוטבול היה שחקן דו-סטרי. בשנתו האחרונה בתיכון, זכה בתואר שחקן ההגנה של השנה מאת Associated Press ו-The Plain Dealer אחרי שתפס 71 מסירות ב-1,873 יארד ו-21 בישולים. במרוצת השנים התקבע בעולם הפוטבול, ובמשך שלוש שנים קיבל אות הצטיינות על פעילות ספורט מאוניברסיטת המדינה של אוהיו.
במהלך דראפט ה-NFL בשנת 2007 היה גונזלס הבחירה ה-37 של אינדיאנפוליס קולטס. בשנת 2010 איבד גונזלס את עמדת התופס לאחר שהחמיץ את דראפט ה-NFL של 2009. הוא שיחק בסך הכל בשני משחקים בעמדת ה-Slot Receiver עם חמש תפיסות על פני 67 יארד וללא טאצ'דאונים. הוא סבל מקרע ברצועה צולבת אחורית ברגלו השמאלית בשבוע השמיני נגד יוסטון טקסאנס והוצב להמשך השנה לצד השחקנים המחליפים. לאחר מכן המשיכה לדעוך קריירת הפוטבול שלו בדראפט 2011. הוא שיחק שמונה משחקים בלבד ולא תפס אף לא מסירה אחת בודדה. ב-17 במרץ 2012 חתם על חוזה עם ניו אינגלנד פטריוטס, אך ב-29 במאי אותה שנה הקבוצה ביטלה את החוזה.
בעקבות הנסיגה בנתיבתו המקצועית כשחקן פוטבול, פרש מהתחום ונרשם בספטמבר 2012 לבית הספר ללימודי מנהל עסקים באוניברסיטת סטנפורד. בשנת 2018 התמודד גונזלס אל בית הנבחרים של ארצות הברית במחוז הקונגרס ה-16 של אוהיו. נציג המחוז המכהן, ג'ים רנאצ'י, פרש כדי להתמודד לסנאט של ארצות הברית מול שרוד בראון, אך ללא הועיל. ביום הבחירות הכלליות ב-6 בנובמבר ניצח גונזלס עם 57% מקולות הבוחרים, ונהיה ללטיני הראשון שייצג את אוהיו בקונגרס. הוא גייס כספים בשווי של למעלה מ-525,000 דולר אמריקני בפחות מחודש מאז שהכריז על התמודדותו לקונגרס, כולל תרומות מאת חברו לקבוצה ב-NFL לשעבר פייטון מאנינג, הבעלים של קליבלנד בראונס ג'ימי האסלם, ומספר שחקני פוטבול לשעבר. לצד קולין אלרד הדמוקרטי מטקסס, נמנה גונזלס בין שני שחקני ה-NFL לשעבר שנבחרו לבית הנבחרים האמריקאי בבחירות 2018.
גונזלס הושבע לתפקידו עם התכנסות הקונגרס ה-116 של ארצות הברית. בשלהי 2019 הצביע בעד שני סעיפי ההדחה של דונלד טראמפ. עם זאת, בינואר 2021 נמנה גונזלס בין עשרת הרפובליקנים שהצביעו בעד הדחתו השנייה של דונלד טראמפ. בעקבות הצבעתו בעד הדחת טראמפ, המפלגה הרפובליקנית באוהיו הצביעה בעד גינויו של גונזלס, וקבעה כי "בגד בבוחריו". גונזלס ומשפחתו היו נתונים לאיומים מתמשכים בעקבות הצבעתו, ונקט באמצעי אבטחה נוספים כדי להגן על רעייתו וילדיו.
ב-19 במאי 2021 נמנה גונזלס בין 35 רפובליקנים בבית הנבחרים שתמכו בהקמת ועדת חקירה לאירועי ההסתערות על הקפיטול. כנקמה, טראמפ תמך בעוזרו לשעבר בבית הלבן מקס מילר בפריימריז לבית הנבחרים במחוז הקונגרס של גונזלס לקראת בחירות 2022. ב-21 באוקטובר אותה שנה הצביע בעד הרשעת סטיב באנון, מקורבו של טראמפ, בביזוי הקונגרס. ב-5 בנובמבר חבר לסיעה הדמוקרטית ביחד עם תריסר מעמיתיו הרפובליקנים והצביע בעד תוכנית הדגל של הנשיא ג'ו ביידן – "חוק ההשקעה בתשתיות ועבודות".
לקראת בחירות 2022, ב-16 בספטמבר 2021, הכריז גונזלס על פרישתו מבית הנבחרים. כהונתו תמה עם התפזרות הקונגרס ה-117 של ארצות הברית בראשית ינואר 2023. עם סיום תפקידו בוטל מחוז הקונגרס שלו לאור שינויים דמוגרפיים באוהיו.
ביוגרפיה > חיים אישיים

גונזלס נשוי לאליזבת, והם מתגוררים עם שני ילדיהם בעיר רוקי ריבר, פרבר של קליבלנד במערב מחוז קויהוגה, הממוקם לאורך חופי ימת אירי.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  דומניקו מונטנרו, These Are The 10 Republicans Who Voted To Impeach Trump, באתר NPR‏, 14 בינואר 2021 (באנגלית)
↑  Anthony Gonzalez, former Ohio State University football star, files to run for Congress in Ohio, באתר Cleveland.com‏, 2 בספטמבר 2017 (באנגלית)
↑  How the 10 former athletes running for office performed in Tuesday's election, באתר Yahoo!‏, 7 בנובמבר 2018 (באנגלית)
↑  Peyton Manning, other sports figures get behind Anthony Gonzalez's bid for Congress, באתר Cleveland.com‏, 16 באוקטובר 2017 (באנגלית)
↑  שון או'קיי וזכארי ב. וולף, How each member of the House voted on impeachment, באתר CNN‏, 18 בדצמבר 2019 (באנגלית)
↑  קנדיס נורווד, 10 House Republicans voted to impeach Trump. Here’s what they said, באתר PBS‏, 13 בינואר 2021 (באנגלית)
↑  ג'ורדן ויליאמס, Ohio GOP censures Republican lawmaker over Trump, באתר The Hill‏, 7 במאי 2021 (באנגלית)
↑  ג'ונתן מרטין, Ohio House Republican, Calling Trump ‘a Cancer,’ Bows Out of 2022, באתר הניו יורק טיימס, 17 בספטמבר 2021 (באנגלית)
↑  פול לה בלאנק, Here are the 35 House Republicans who voted for the January 6 commission, באתר CNN‏, 20 במאי 2021 (באנגלית)
↑  פלישיה סומז, Former Trump press secretary Stephanie Grisham accuses congressional candidate of abuse, באתר וושינגטון פוסט, 5 באוקטובר 2021 (באנגלית)
↑  פול לה בלאנק, These are the 9 House Republicans who voted to hold Steve Bannon in contempt of Congress, באתר CNN‏, 5 באוקטובר 2021 (באנגלית)
↑  אנני גרייר, These 6 House Democrats voted against the infrastructure bill. These 13 Republicans voted for it., באתר CNN‏, 6 בנובמבר 2021 (באנגלית)
↑  קלייר פוראן ואלכס רוג'רס, Anthony Gonzalez is retiring. Here's what has happened to the House Republicans who voted to impeach Trump., באתר CNN‏, 17 בספטמבר 2021 (באנגלית)
| --- | --- |
בקרת זהויות :  SNAC: w6ph2hc3  US Congress: G000588
בום בום

בום בום הוא פזמון שכתב יוש גרנות, ללחן עממי, ביצע הישאם מסאלחה ויצא לאור בשנת 1990.
רקע

השיר המבוצע בסגנון המוזיקה המזרחית יצא לאור על ידי הזמר הערבי-ישראלי השאם מסאלחה. יוש גרנות כתב אותו על פוליטיקאים שעסוקים בדיבורים ובהבטחות.
השיר היה ללהיט בתקופת יציאתו.
גרסאות כיסוי

הזמר דודו יסמין ביצע לשיר גרסת כיסוי, וכך גם הזמר הישראלי-טורקי אג'אר. הזמר מוטי טקה הוציא את השיר "בום בום" המבוסס על השיר.
הערות שוליים

↑  נתוני יצירה מוזיקלית, באתר אקו"ם
1 2  רז שכניק, "טראמפ? הוא רק מסכסך", באתר ynet, 18 בדצמבר 2017
↑  אבי כאכון, ‏נתנאל: "תודה לה' אני לא מת", באתר ‏מאקו‏, 9 בינואר 2020
↑  מוטי טקה - בום בום פקה פקה (חי אצל נוי אלוש), בדף הפייסבוק של גלגלצ, 1 באפריל 2018
Gee

Gee הוא המיני-אלבום הראשון של להקת הבנות הקוריאנית Girls' Generation. הוא יצא לאור ב-7 בינואר 2009. יומיים לפני כן יצא השיר "Gee" מתוך האלבום, כסינגל דיגיטלי.
מקור השם

"Gee" הוא שיר הנושא של האלבום. זהו שיר קצבי שמספר על ילדה המתאהבת בפעם הראשונה. משמעות השם היא קריאת הפתעה, בדומה לביטוי: "어머나!-Eo-meo-nah!" הדומה במשמעותו לביטוי "Oh, my goodness!‎" ("הו אלוהיי") המקוצר באנגלית ל-"Oh Gee".
קידום המכירות

לאחר שלא הופיעה במשך תשעה חודשים, הייתה אמורה הלהקה להופיע ב-9 בינואר 2009 ב-KBS's Music Bank, אך בשל נסיבות לא ידועות, נדחתה ההופעה ל-10 בינואר ובוצעה ב-(MBC's 쇼! 음악 중심 (Show! Music Core‏. במסגרת קידום המכירות נתלו ברחבי סיאול שלטי חוצות שהציגו את חברות הלהקה וכללו קדימון באורך 25 שניות לשיר "Gee".
שיר הנושא

השיר "Gee" הגיע למקום הראשון במצעד של Cyworld בתוך מספר שעות לאחר יציאתו. כמו כן הגיע בתוך יומיים למקומות הראשונים בשש מצעדי מוזיקה נוספים באינטרנט. חברת Hanteo דיווחה כי נמכרו כ-30,000 עותקים של הסינגל.
הקליפ המלא לשיר "Gee" יצא ב-7 בינואר 2009, ובו מוצגות חברות הלהקה כבובות ראווה בחנות. בנוסף מופיע בקליפ בתפקיד אורח מינהו, חבר להקת שייני. הקליפ זכה למעל למיליון צפיות.
רשימת השירים

| מס' | שם | משך |
| --- | --- | --- |
| 1. | Gee  | 3:22 |
| 2. | Way to Go  | 3:03 |
| 3. | Dear. Mom  | 4:05 |
| 4. | Destiny  | 3:25 |
| 5. | Let's Talk About Love  | 4:13 |
| משך כולל: | משך כולל: | 18:10 |
באצ'קו פטרובו סלו

| --- | --- |
סמל באצ'קו פטרובו סלו
מרכז הכפר
מרכז הכפר
 מדינה:  סרביה סרביה
 מחוז:  באצ'קה הדרומי
 נפה:  בצ'יי
 חבל ארץ:  וויבודינה וויבודינה
 שטח:  123 קמ"ר
 גובה:  86 מטרים
 אוכלוסייה:  ‏
  ‑ בכפר:  6,350 (2011)
  ‑ צפיפות:  59 נפש לקמ"ר (2002)
 קואורדינטות:  45°42′17″N 20°04′19″E﻿ / ﻿45.70472°N 20.07194°E﻿ / 45.70472; 20.07194
 אזור זמן:  UTC +1
  מפת מיקום  מפה מפורטת   (למפת סרביה מוגדלת) בלגרד נובי סאד  ניש קראגויבאץ סובוטיצה זרניאנין פנצ'בו צ'אצ'אק נובי פאזאר  קראלייבו קוסובו רומניה בולגריה מקדוניה הצפונית  אלבניה מונטנגרו בוסניה והרצג.  קרואט. הונגריה הים האדריאטי באצ'קו פטרובו סלו(למפת סרביה רגילה) בלגרד נובי סאד  ניש קראגויבאץ סובוטיצה זרניאנין פנצ'בו צ'אצ'אק נובי פאזאר  קראלייבו קוסובו רומניה בולגריה מקדוניה הצפונית  אלבניה מונטנגרו בוסניה והרצג.  קרואט. הונגריה הים האדריאטי באצ'קו פטרובו סלו  he tabBackground:;tabBorder:#aaa;defaultTab:0;
בָּאצְ'קוֹ פֶּטְרוֹבוֹ סֶלוֹ (בסרבית קירילית: Бачко Петрово Село, בסרבו-קרואטית: Bačko Petrovo Selo, בהונגרית: Péterréve, ביידיש: פעטראוואסעלע) הוא כפר בצפון סרביה בשטח הפרובינציה האוטונומית וויבודינה, השוכן על גדת הנהר טיסה.
היסטוריה

הכפר מאוזכר לראשונה בכתובים בשלהי המאה ה-11 עת נשלט האזור על ידי ממלכת הונגריה. בהמשך נשלט היישוב על ידי דספוטט סרביה וב-1526 נכבש האזור על ידי צבאו של סולימאן הראשון, סולטאן האימפריה העות'מאנית. ב-1699, לאחר הסכם קרלוביץ נסוגו העות'מאנים מהאזור, הכפר עבר לחזקת ממלכת הבסבורג ובהמשך נכלל בשטחי האימפריה האוסטרו-הונגרית. לאחר מלחמת העולם הראשונה עבר היישוב לשטחי ממלכת יוגוסלביה. באפריל 1941 במהלך מלחמת העולם השנייה כבשה גרמניה הנאצית את ממלכת יוגוסלביה ולאחר הכיבוש, סופח אזור באצ'קה ובכלל זה הכפר באצ'קובו פטרובו סלו, להונגריה. באוקטובר 1944 שוחרר הכפר על ידי כוחות הצבא האדום ולאחר תום המלחמה נכלל בשטחי יוגוסלביה עד לפירוקה. לאחר פירוק יוגוסלביה עבר הכפר לחזקתה של סרביה.
דמוגרפיה

ב-1921 הגיע אוכלוסיית הכפר לשיא גודלה עת נמנו 10,748 תושבים. מאז מצוי מספר התושבים במגמת קיטון. בין 1961 ל-2011 ירד מספר התושבים במקום ב-39 אחוזים. מנתוני מפקד האוכלוסין שנערך ב-2002 עולה, כי מבחינת התמהיל האתני, 70.72 אחוזים מתושבי הכפר היו הונגרים, 21.41 אחוזים היו סרבים ו-3.32 אחוזים היו בני רומה. הגיל הממוצע של תושבי הכפר היה 40.5 שנים. 49.1 אחוזים מתושבי הכפר היו גברים ו-50.9 אחוזים היו נשים.